
Π ΕΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Χαρακτηρισμός ως διατηρητέου του κτιρίου που βρίσκεται στη 
συμβολή των οδών Τσάμη Καρατάσου 43 και Μάρκου Μπό- 
τσαρη του ρυμοτομικού σχεδίου Αθηνών και καθορισμός ειδι¬ 
κών όρων δόμησης ... 1 

Τροποποίηση του ρυμοτομικού σχεδίου Αθηνών στην περιοχή 
Τουρκοβουνίων, κατάργηση και επιβολή προκηπίου . 2 


ΑΠΟΦΑΣΕΙΣ 

Τροποποίηση του ρυμοτομικού σχεδίου Μύρου Τριφυλλίας, Νομού 
Μεσσηνίας . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Χαρακτηρισμός ως διατηρητέου του κτιρίου που βρίσκεται στη συμβο¬ 
λή των οδών Τσάμη Καρατάσου 43 και Μάρκου Μπότσαρη του 

ρυμοτομικού σχεδίου Αθηνών και καθορισμός ειδικών όρων δόμη- 

σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν.δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα το άρθρο 
του 9. 

2. Τις διατάξεις του ν. δ/τος 8/1973 και ειδικότερα τα άρθρα 79 
(παρ.6) όπως αυτή αντικαταατάθηκε με την παράγραφο 1 του άρθρου 
4 του νόμου 622/1977 (ΦΕΚ 171/Α) και 80, 

3. Την υπ’ αριθ. οικ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικισμού 
Χ«ι Περιβάλλοντος (ΦΕΚ 767/Β) και ειδικότερα το άρθρο 5. 

4. Τις διατάξεις του ν. 1032/1980 (ΦΕΚ 57/Α) και ειδικότερα 
ία άρθρα του 2,3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
•ίο άρθρο 23 παρ. 1. 

6. Την από 18.3.1985 εισήγηση της Διεύθυνσης παραδοσιακών 

οικισμών και περιβάλλοντος (Γ7). ” 

7. Την αριθ. 205 γνωμοδότηση του Κεντρικού Συμβουλίου Χωρο- 
ταξίας Οικισμού και Περιβάλλοντος. 


8. Την αριθ. 802/1985 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1. 

1. Χαρακτηρίζεται ως διατηρητέο το κτίριο του βρίσκεται στη συμ¬ 
βολή των οδών Τσάμη Καρατάσου 43 και Μάρκου Μπότσαρη στην 
περιοχή Φιλοππάπου του ρυμοτομικού σχεδίου Αθηνών, όπως φαίνε¬ 
ται με διαγράμμιση στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών με την υπ’ αριθ. 71994/1985 πράξη του και που 
συνοπτικό του αντίτυπο δημοσιεύεται με το παρόν διάταγμα. 

2. Ως διατηρητέο κτίριο ορίζεται το αρχικό, καθώς και οι εναρμονι¬ 
ζόμενες σ’ αυτό μεταγενέστερες προσθήκες, όχι όμως οποιαδήποτε σε 
ύψος ή σε έκταση υφιστάμενα τμήματα, που αλλοιώνουν ή είναι ξένα 
προς το αρχικό κτίριο. 0 χαρακτηρισμός των τμημάτων που δεν 
παρουσιάζουν ενδιαφέρον ή είναι ξένα ή αλλοιώνουν το κτίριο και είναι 
δυνατό ή επιβάλλεται να αφαιρεθούν πραγματοποιείται από την Επι¬ 
τροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή τόσο των επί μέρους αρχιτεκτονι¬ 
κών ή διακοσμητικών στοιχείων του, όσο και αυτού του ίδιου του 
κτιρίου εκτός από τα στοιχεία της παρ. 2 του επιτρέπει ή επιβάλλει 
η Ε.Ε.Α.Ε. την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς και λειτουργικούς του χαρακτηριζόμενου ως διατη¬ 
ρητέου κτιρίου, εφόσον δεν αλλοιώνεται ο γενικός αρχιτεκτονικός χα¬ 
ρακτήρας και οι βασικές αρχές της σύνθεσης τοι^ κτιρίου και δε θίγο¬ 
νται τα αναφερόμενα στην παρ. 2 διατηρητέα στοιχεία του. 

5. Δεν επιτρέπεται η τοποθέτηση οποιασδήποτε επιγραφής ή δια¬ 
φήμισης επάνω στη στέγη και στα στηθαία του κτιρίου. 

6. Για οποιαδήποτε επέμβαση στο εξωτερικό ή εσωτερικό του δια¬ 
τηρητέου κτιρίου ή και στον περιβάλλοντα χώρο του όπως και για την 
τοποθέτηση επιγραφής απαιτείται η έκδοση αδείας, ύστερα από σύμ¬ 
φωνη γνώμη της Ε.Ε.Α.Ε. 

7. Για την έκδοση αδείας επισκευής, αποκατάστασης, ανέγερσης 
και οποιασδήποτε γενικά εργασίας, σχετική με την εφαρμογή του 
παρόντος Δ/τος επιβάλλεται η υποβολή στην Ε.Ε.Α.Ε. προμελέτης 
σε κλίμακα: 1:100 που συνοδεύεται από τεχνική περιγραφή των ερ¬ 
γασιών, φωτογραφίες του κτιρίου (γενικές τμημάτων και λεπτομερει¬ 
ών) και του περιβάλλοντος χώρου, προκειμένου να γίνει προέγκριση 
των αρχών της πολεοδομικής και αρχιτεκτονικής σύνθεσης, τυχόν 
ανακατασκευών, κατεδάφισης τμημάτων, προσθηκών. 

Μετά την προέγκριση υποβάλλεται η μελέτη σε κλίμακα 1:50 για 
τα σχέδια λεπτομερειών με πλήρη καταγραφή διαστάσεων και άλλων 

πληροφοριών. Η μελέτη συνοδεύεται από φωτογραφίες των σχετικών 
λεπτομερειών σε περίπτωση αποκατάστασης επί μέρους αρχιτεκτονι¬ 
κών στοιχείων, περιγραφή υλικού, χρωματολογιο και τεχνική περι¬ 
γραφή εργασιών. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Τπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Τροποποίηση του ρυμοτομικού σχεδίου Αθηνών στην περιοχή Τουρκο- 
βουνίων, κατάργηση και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. διατάγματος της 17 Ιουλίου 1923 όπως 
Χ α άρθρα 3, 9 και 70. 

2. Τις διατάξεις του ν. 947/1979 (ΦΕΚ 169/Α) και ειδικότερα 
το άρθρο του 62 (παρ. 1). 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) 

4. Τις διατάξεις του ν.δ. 797/1971 (ΦΕΚ 1/Α) όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τις παρ. 2 
και 6 του άρθρου 11. 

5. Το γεγονός ότι δεν καθορίστηκε μέχρι σήμερα τιμή μονάδας 
αποζημίωσης 

6. Την υπ’αριθ. 904/1982 πράξη του Δημοτικού Συμβουλίου 
Αθηναίων. 

7· Την υπ’ αριθ. 166/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 836/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Αθηνών στην 
περιοχή Τουρκοβουνίων, στα οικοδομικά τετράγωνα, που βρίσκονται 
μεταξύ των οδών Μάρκου Δράκου και Α. Γεωργίου καθώς και στο 
χώρο πρασίνου που καθορίστηκε με το από 17.11.1971 β. διάταγμα 


(ΦΕΚ 258/Α ), με τη μετατροπή αυτού σε οικοδομήσιμο όπως φαίνε¬ 
ται στο χρωματισμένο σχετικά πρωτότυπο διάγραμμα σε κλίμακα 
1:2.000 που θεωρήθηκε από τον Προϊστάμενο της Διεύθυνσης Πολε- 
οδομικών Εφαρμογών με την υπ’ αριθ. 77507/1985 πράξη του και 
που συνοπτικό του αντίτυπο δημοαιεύται με το παρόν διάταγμα. 

Άρθρο 2. 

1. Καταργείται το προβλεπόμενο από το εγκεκριμένο ρυμοτομικό 
σχέδιο προκήπιο των οικοπέδων οικοδομημένων ή μη που βρίσκονται 
στα κατά το προηγούμενο άρθρο τροποποιούμενα οικοδομικά τετρά¬ 
γωνα και έχουν πρόσωπο στις καταργούμενες οδούς. 

• 2. Στο πρόσωπο των οικοπέδων οικοδομημένων ή μη, που βρίσκο¬ 
νται στα παραπάνω οικοδομικά τετράγωνα, ως και στο δημιουργού- 
μενο οικοδομήσιμο χώρο, επιβάλλεται προκήπιο πλάτους τεσσάρων 
(4) μέτρων όπως οι ρυθμίσεις αυτές φαίνονται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 
ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ.8842/3434 (3) 

Τροποποίηση του ρυμοτομικού σχεδίου Μύρου Τριφυλλιού;, Νομού 
Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
' Εχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων κ.λ.π.», 
όπως μετοτγενέστερα τροποποιήθηκαν και συμπληρώθηκαν. 

2. Τις διατάξεις του Ν. 1032/80 «περί συστάσεως Υπουργείου 
ΧΟΠ. (ΦΕΚ 57 Α/80). 

3. Το Ν.Δ. 1018/71 (ΦΕΚ 220 Α/71) «περί τροποποιήαεως και 
συμπληρώσεως του Α.Ν. 314/68 κ.λ.π.). 

4. Την ΤΥ 2331/1466/12.3.1977 απόφαση του Νομάρχη Μεσ¬ 
σηνίας, με την οποία εγκρίθηκε το ρυμοτομικό σχέδιο του οικισμού 
Μύρου Κυπαρισσιού; και οι όροι δόμησης αυτού. 


; 5. Τις 12/85 και 13/85 αποφάσεις Κοινοτικού Συμβουλίου Μύ¬ 
ρου. 

6. Το από 3.9.1985 τοπογραφικό διάγραμμα του οικισμού Μύρου 
Τριφυλλίοις. 

7. Τη σύμφωνη γνώμη του Ν.Σ.Χ.Ο.Π. Μεσσηνίας, όπως εκφρά¬ 
στηκε με το πρακτικό 11 της συνεδριάσεως της 24.10.85, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου Μύρου Τρι- 
φυλλίας για το χαρακτηρισμό του υπ’αριθ. 36 του Ο.Τ. 7 οικοπέδου, 
ως χώρου για την οινέγερση Δημοτικού Καταστήματος, όπως περι- 
γράφεται στο συνημμένο τοπογραφικό. 

Η παρούσα απόφαση να δημοσίευθεί στην Εφημερίδα της Κυβερνή- 
σεως. 

Καλαμάτα, 12 Δεκεμβρίου 1985 
Ο Νομάρχης 

ΒΑΣ. ΠΕΤΡΟΠΟΥΛ ΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




